EK Haapsalu esindusele saabus inseneride E. Boelcke ja J.Juschtini firmalt Berliinis tellimine Haapsalu tervismudale, mille imettegev mõju on nüüd kuulsaks saamas üle Euroopa. Nimetatud firma on juba varem tarvitanud oma preparaatide valmistamiseks Haapsalu tervismuda, mida ta hankis enne sõda firma ''TeMu'lt''. Tervismuda tahetakse Saksamaal rakendada peamiselt sõjaväehaiglate teenistusse.    Esialgse saadetisena soovib mainitud  firma saada 50 tonni raadiumisisaldavusega Haapsalu muda. Transpordi hõlbustamiseks soovitakse muda kuivatatult ja jahvatatult. EK Haapsalu kuurordivalitsus kaalus tervismuda transpordi küsimust ja leidis võimaliku olevat seda tellimist täita. Haapsalu lahte settib nimelt sellisel hulgal tervismuda, et selle ära kasutamiseks kodumaal puuduvad võimalused. Tervismudaga saaksime uue eksportartikli.